Na konanie o priestupku sú vecne príslušné správne orgány, ktoré určuje priestupkový zákon (okresné úrady, orgány Policajného zboru, Vojenskej polície, Zboru väzenskej a justičnej stráže, obecnej polície) alebo iné orgány, ktoré určujú osobitné zákony (napr. colný úrad). Miestna príslušnosť je daná predovšetkým miestom spáchania priestupku. Konanie o priestupku obligatórne prebieha na ústnom pojednávaní, ale ak sú splnené zákonné podmienky, je možné využiť i skrátené konanie o priestupku (blokové konanie, rozkazné konanie). Priestupky sa prejednávajú podľa zákona č. 372/1990 Zb. o priestupkoch a zákona č. 71/1967 Zb. o správnom konaní. Právny rámec prejednávania priestupkov tvorí zákon č. 71/1967 Z. z. o správnom konaní ako všeobecný právny predpis upravujúci správne konanie generálne a zákon č. 372/1990 Z. z. o priestupkoch ako špeciálny právny predpis, pričom platí, že ak nie je v priestupkovom alebo inom zákone ustanovené inak, vzťahuje sa na konanie o priestupkoch zákon o správnom konaní.
V konaní o priestupku sú účastníkmi konania a) obvinený z priestupku, b) poškodený, ak ide o prejednávanie náhrady majetkovej škody spôsobenej priestupkom, c) vlastník veci, ktorá môže byť zhabaná alebo bola zhabaná, a to v časti konania týkajúcej sa zhabania veci, d) navrhovateľ, na návrh ktorého bolo začaté konanie o priestupku podľa § 68 ods. 1.
§ 72 zákona č. 372/1990 Zb. o priestupkoch.
osobitný druh správneho konania realizovaný kompetentným správnym orgánom, pričom toto konanie je regulované súhrnom administratívnoprávnych noriem, ktoré vymedzujú procesné postavenie jeho subjektov, ich práva a povinnosti, kde cieľom konania je zabezpečiť, aby sa zistilo, či došlo k spáchaniu priestupku, kto ho spáchal a akú sankciu je potrebné uložiť páchateľovi
PODĽA: Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.